с държавна помощ
 1. Когато държавите членки предоставят държавна помощ в съответствие с член 212 от Регламент (ЕС) No 1308/2013 за мерките, посочени в членове 45, 49 и 50 от същия регламент, те уведомяват Комисията за това, като използват образеца, поместен в приложение VII към настоящия регламент, и представят следната информация:
 а)
 дали помощта ще бъде предоставена съгласно Регламент (ЕС) No 1407/2013 на Комисията (8) или съгласно Регламент (ЕС) No 1408/2013 на Комисията (9); или
 б)
 номера, под който мярката е освободена от задължение за уведомяване по силата на регламент за освобождаване, приет въз основа на Регламент (ЕС) 2015/1588 на Съвета (10); или
 в)
 номера, под който Комисията е обявила мярката за съвместима с вътрешния пазар след уведомление, извършено в съответствие с член 108, параграф 3 от Договора.
 2. Представената информация трябва е валидна през целия срок на действие на националната програма за подпомагане, без да се засягат евентуални последващи промени в тази програма.
 В случай на промени държавите членки представят тази информация до 1 март, като използват образеца, поместен в приложение VII.
 3. Когато използват образците, поместени в приложения I, III, IV и V, държавите членки посочват в съответните точки дали ще бъде предоставена държавна помощ, както и съответната сума.
 Член 21
 Уведомления във връзка с авансови плащания
 1. При отпускане на авансови плащания в съответствие с член 49 от Делегиран регламент (ЕС) 2016/1149, държавите членки включват в посочените в член 7, параграф 3, буква а) от Регламент (ЕС) No 1306/2013 текущи годишни счетоводни отчети на разплащателните агенции информация относно използването на авансовите плащания в срока, посочен в същия член. За тази цел държавите членки определят дата, до която бенефициерите трябва всяка година да представят на разплащателните агенции следната информация за всяка операция:
 а)
 за всяка мярка — отчети за разходите, които оправдават използването на авансови плащания до 15 октомври; и
 б)
 за всяка мярка — потвърждение за салдото по неизползваните авансови плащания към 15 октомври.
 Държавите членки може да решат да освободят от това задължение бенефициерите по операции, за които допустимото финансово участие на Съюза е под 5 000 000 EUR.
 2. За целите на член 27, параграф 2 от Делегиран регламент (ЕС) No 907/2014 на Комисията (11) като доказателство на правото да се придобие окончателно отпуснатата сума служат последният отчет за разходите и потвърждението за салдото, посочени в параграф 1 от настоящия член.
 Що се отнася до авансовите плащания, които са отпуснати за операции, избрани съгласно членове 46, 50 и 51 от Регламент (ЕС) No 1308/2013, последният отчет за разходите и потвърждението за салдото, посочени в параграфи 1 и 2 от настоящия член, се представят до края на втората финансова година след тяхното плащане.
 Член 22
 Общи разпоредби относно уведомленията
 1. Уведомленията до Комисията, посочени в настоящия регламент, се извършват в съответствие с Регламент (ЕО) No 792/2009.
 2. Без да се засягат специфичните разпоредби на настоящия регламент, държавите членки вземат всички мерки, които са необходими, за да се осигури спазването на сроковете за уведомленията, посочени в настоящия регламент.
 3. Държавите членки съхраняват информацията, която са представили в